open-index/open-wikipedia-markdown huggingface dataset:
Αηδόνι Πρέβεζας

Το **Αηδόνι** (επίσημη ονομασία *Αηδόνιον*) είναι οικισμός της τοπικής κοινότητας Αχερουσίας, της δημοτικής ενότητας (τέως δήμου) Φαναρίου, του δήμου Πάργας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου.
*Μέχρι το 1927 ο οικισμός ονομαζόταν *Μπιρμπίλι* (που σημαίνει «αηδόνι»).
## Γεωγραφία
Το Αηδόνι είναι πεδινός οικισμός στο βορειοδυτικό τμήμα του νομού Πρεβέζης. Βρίσκεται στον κάμπο του Αχέροντα, πάνω στην επαρχιακή οδό Καναλλακίου-Νεράιδας, σε μέσο σταθμικό υψόμετρο 70. Απέχει 49 χλμ. περίπου Β. ΒΔ,της Πρέβεζας (μέσω Καστροσυκιάς).
## Ιστορικά στοιχεία
Το χωριό καταστράφηκε ολοκληρωτικά κατά τη διάρκεια της Κατοχής.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919  ως *Μπιρμπίλι* (δηλ. «αηδόνι») και προσαρτήθηκε στην κοινότητα Γιαννουζίου του νομού Πρεβέζης. Το 1927 μετονομάστηκε σε *Αηδόνι*. Με το ΦΕΚ 244Α - 04/12/1997 αποσπάστηκε από την κοινότητα Αχερουσίας και προσαρτήθηκε στον δήμο Φαναρίου. Με το ΦΕΚ 87Α - 07/06/2010 αποσπάστηκε από τον δήμο Φαναρίου και προσαρτήθηκε στον δήμο Πάργας.
## Αξιοθέατα
*Η εκκλησία του Αγίου Χριστοφόρου (κοιμητηριακή), στη νοτιοδυτική έξοδο του οικισμού
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr
## Εξωτερικοί σύνδεσμοι
*https://www.youtube.com/watch?v=9-l5eWKaOFk

Κατηγορία:Δήμος Πάργας
Κατηγορία:Χωριά της περιφερειακής ενότητας Πρέβεζας
Αηδονιά Πρέβεζας

Η **Αηδονιά** είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Φαναρίου, του δήμου Πάργας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου.
*Μέχρι το 1927 ο οικισμός ονομαζόταν *Φθίνα*.
## Γεωγραφία
Η Αηδονιά είναι ορεινό χωριό στο δυτικό τμήμα του νομού Πρεβέζης. Βρίσκεται νότια του κάμπου του Αχέροντα, δυτικά της επαρχιακής οδού Αρχαγγέλου-Νεράιδας, σε μέσο σταθμικό υψόμετρο 440. Απέχει 43 χλμ. περίπου Β. ΒΔ. της Πρέβεζας (39 χλμ. μέσω Καστροσυκιάς και Χειμαδιού). Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 9,604 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919  ως *Φθίνα* και ορίστηκε έδρα της κοινότητας Φθίνας του νομού Πρεβέζης. Το 1927 μετονομάστηκε σε *Αηδονιά*. Το 1996 αποσπάστηκε από την κοινότητα Φθίνας και προσαρτήθηκε στον δήμο Ορεινού. Με το ΦΕΚ 244Α - 04/12/1997 αποσπάστηκε από τον δήμο Ορεινού και προσαρτήθηκε στον δήμο Φαναρίου. Με το ΦΕΚ 87Α - 07/06/2010 αποσπάστηκε από τον δήμο Φαναρίου και προσαρτήθηκε στον δήμο Πάργας.
## Αξιοθέατα
*Η εκκλησία Αποτομής του Αγίου Ιωάννη Προδρόμου, στο κέντρο του οικισμού
*Το εκκλησάκι της Αγίας Σωτήρας, κτισμένο μέσα σε μικρή σπηλιά, έξω από τον οικισμό
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr
## Εξωτερικοί σύνδεσμοι
*https://www.youtube.com/watch?v=9-l5eWKaOFk

Κατηγορία:Δήμος Πάργας
Κατηγορία:Χωριά της περιφερειακής ενότητας Πρέβεζας
Πανεπιστήμιο του Τζιλίν

Το **Πανεπιστήμιο του Τζιλίν** (συχνά συντομογραφία: JLU ή 吉大) είναι κορυφαίο εθνικό ερευνητικό πανεπιστήμιο που βρίσκεται στην πόλη Τσανγκτσούν της Κίνας. Είναι υπό την άμεση δικαιοδοσία του Υπουργείου Παιδείας της Κίνας.   Το Πανεπιστήμιο του Τζιλίν κατατάσσεται σταθερά ως ένα από τα πιο διάσημα πανεπιστήμια της Κίνας.   Τα ερευνητικά έργα του JLU στη μηχανική αυτοκινήτων, τη χημεία, την επιστήμη των υπολογιστών, την ηλεκτρική μηχανική και τη βιολογία αναγνωρίζονται διεθνώς.    Το 2017, το πανεπιστήμιο υποστηρίζεται για την επίτευξη ακαδημαϊκού καθεστώτος «παγκόσμιας κλάσης» κατηγορίας Α στο πλαίσιο του Σχεδίου Πανεπιστημίου Διπλής Πρώτης Θέσης από την Κίνα.   Απόφοιτος του JLU είναι η Αντιπρόεδρος της Λαϊκής Δημοκρατίας της Κίνας Liu Yandong.

## Παραπομπές


## Εξωτερικοί σύνδεσμοι
* 

Κατηγορία:Τσανγκτσούν
Κατηγορία:Πανεπιστήμια στην Κίνα
Παρθένι

Το όνομα **Παρθένι** μπορεί να αναφέρεται στα εξής τοπωνύμια:

* Παρθένι Αρκαδίας
* Παρθένι Εύβοιας
* Παρθένι Ηρακλείου
* Παρθένι Θεσσαλονίκης
* Παρθένι Λέρου
* Παρθένιο, βουνό της Πελοποννήσου

Κατηγορία:Αποσαφηνίσεις ελληνικών τοπωνυμίων
Αηδόνια Κορινθίας

Τα **Αηδόνια** είναι χωριό και έδρα ομώνυμης τοπικής κοινότητας, της δημοτικής ενότητας και δήμου Νεμέας, της περιφερειακής ενότητας (τέως νομού) Κορινθίας, στην περιφέρεια Πελοποννήσου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κορινθίας, στο γεωγραφικό διαμέρισμα Πελοποννήσου.  
*Μέχρι το 1927 ο οικισμός ονομαζόταν *Μπότσικας* (*Μπότσικα*, *Μπόζικα*, *Μπότζικα*). 
## Γεωγραφία
Τα Αηδόνια είναι χωριό στο νότιο τμήμα του νομού Κορινθίας, στις νότιες υπώρειες της κορυφής «Γαβριάς» (1.209 μ.), δίπλα στα όρια με τον νομό Αργολίδας. Βρίσκεται κοντά στη βόρεια όχθη του ποταμού Ασωπού και πάνω στην επαρχιακή οδό Νεμέας-Λεοντίου, σε μέσο σταθμικό υψόμετρο 340. Απέχει 47 χλμ. περίπου ΝΔ. της Κορίνθου. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 8,622 χμ² (2011). 
## Ιστορικά στοιχεία
Σε λόφο πάνω από τον οικισμό ήλθαν στο φως (1978-1980) πλούσια ευρήματα σε μυκηναϊκό νεκροταφείο. Το νεκροταφείο περιλαμβάνει 21 θολωτούς τάφους, συλημένους ως επί το πλείστον, οι οποίοι τοποθετούνται χρονικά μεταξύ 16ου και 13ου αιώνα π.Χ. Εικάζεται ότι, υπήρχε εδώ σημαντικό κέντρο κάποιου ισχυρού ηγεμόνα της μυκηναϊκής εποχής.  Τα ευρήματα εκτίθενται στο αρχαιολογικό μουσείο Νεμέας. 
## Πληθυσμός
Ο πληθυσμός του χωριού κατέγραψε σημαντική αύξηση απο το 1879 μέχρι και το 1951. Ακολούθησε σημαντική μείωση απο το 1951 μέχρι και σήμερα, με μόνη εξαίρεση το 1991 που υπήρξε μεγάλη αύξηση. 

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1834 ως *Μπότσικας* και προσαρτήθηκε στον δήμο Φλοιούντος του -τέως- νομού Αργολίδος & Κορινθίας. Το 1840 προσαρτήθηκε στον δήμο Νεμέας. Το 1899 εντάχθηκε στον νομό Κορινθίας, αλλά το 1909 επανήλθε στον νομό Αργολίδος & Κορινθίας. Το 1912 ορίστηκε έδρα της κοινότητας Μπότσικα και το 1927 μετονομάστηκε σε *Αηδόνια*. Το 1949 υπήχθη οριστικά στον νομό Κορινθίας. Με το ΦΕΚ 244Α - 04/12/1997 αποσπάστηκε από την κοινότητα Αηδονίων και προσαρτήθηκε στον δήμο Νεμέας.  
## Αξιοθέατα
*Το μυκηναϊκό νεκροταφείο (βλ. Ιστορικά στοιχεία)
*Οι καταρράκτες στο βόρειο τμήμα του οικισμού
*Η εκκλησία των Αγίων Κωνσταντίνου και Ελένης (1970)
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (Βαρελάς)
*eetaa.gr
## Εξωτερικοί σύνδεσμοι
*https://www.nemeanwines.gr/ενδιαφέροντα-στην-περιοχή/ενδιαφέροντα-στην-περιοχή 

Κατηγορία:Δήμος Νεμέας
Κατηγορία:Χωριά της περιφερειακής ενότητας Κορινθίας
Γιουσούφ Πασάς Περκόφτσαλης

Ο **Γιουσούφ Πασάς Περκόφτσαλης** ή **Μπερκόφτσαλης** (, αποβιώσας το 1826) ήταν Οθωμανός στρατιωτικός και υπήρξε υψηλόβαθμος αξιωματούχος της Οθωμανικής Αυτοκρατορίας. Στην ελληνική ιστορία έγινε γνωστός από την ανάμειξή του στα πρώτα στάδια της Ελληνικής Επανάστασης. 
## Βιογραφία
Ο Γιουσούφ Πασάς κατάγονταν από την Μπερκόβιτσα, στην βόρεια Βουλγαρία. Όταν ξέσπασε η Ελληνική Επανάσταση του 1821 ήταν καστελάνος της Βραΐλας και διορίστηκε στρατάρχης από την Υψηλή Πύλη για να καταστείλει τον ξεσηκωμό της Μολδοβλαχίας από τον Αλέξανδρο Υψηλάντη.

Το 1823, ενώ υπηρετούσε ως φρούραρχος της Δοβρουτσάς, έγινε στρατάρχης της Πελοποννήσου και εκστράτευσε νότια εναντίον των Ελλήνων. Στα τέλη Μαΐου του ίδιου χρόνου, σε συνεργασία με τον Σαλίχ Πασά της Αδριανούπολης, έφτασε στην Ανατολική Στερεά Ελλάδα και λεηλάτησε με το στρατό του πολλές περιοχές της Βοιωτίας και της Φωκίδας. Ωστόσο, ύστερα από πολλές συγκρούσεις με τους οπλαρχηγούς Οδυσσέα Ανδρούτσο, Δημήτριο Πανουργιά, Δήμο Σκαλτσά και άλλους, και μετά από διάφορες επιδημίες που καταπόνησαν τον στρατό του, υποχώρησε τον Αύγουστο του 1823 στη Λαμία. Ο στρατός των μισθοφόρων του διαλύθηκε τον Νοέμβριο του 1823. Του δόθηκε αμνηστία για την αποτυχία του κατόπιν αιτήματος του διοικητή της Ρούμελης, Εμπού Λουμπούτ Μεχμέτ Εμίν Πασά.

Ο Γιουσούφ Πασάς παρέμεινε στην Λάρισα ως το 1825. Απεβίωσε το 1826, ενώ υπηρετούσε ως καστελάνος της Σόφιας.

## Δείτε επίσης
* Μάχη της Άμπλιανης

## Παραπομπές


## Βιβλιογραφικές πηγές
* *"Those Infidel Greeks": the Greek War of Independence through Ottoman Archival Documents.* (στα Αγγλικά), Edited by Şükrü Ilıcak. Leiden: Brill, 2021, σ. 1660.
* Ιωάννης Γιαννόπουλος, «Η Επανάσταση κατά το 1823», *Ιστορία του Ελληνικού Έθνους*, Εκδοτική Αθηνών, τομ. ΙΒ, 1975, σσ. 289-302.

## Εξωτερικοί σύνδεσμοι
* 

Κατηγορία:Ελληνική Επανάσταση του 1821
Κατηγορία:Οθωμανοί στρατιωτικοί της Ελληνικής Επανάστασης του 1821
Κατηγορία:Πασάδες της Οθωμανικής Αυτοκρατορίας
Αηδονιά Άρτας

Η **Αηδονιά** είναι οικισμός της τοπικής κοινότητας Πηγών, της δημοτικής ενότητας (τέως δήμου) Τετραφυλίας, του δήμου Γεωργίου Καραϊσκάκη, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Άρτας, στο γεωγραφικό διαμέρισμα Ηπείρου.
*Μέχρι το 1973 ο οικισμός ονομαζόταν *Κονάτσια*.
## Γεωγραφία
Η Αηδονιά είναι ορεινός οικισμός στο απώτατο ανατολικό τμήμα του νομού Άρτας. Είναι ο τελευταίος οικισμός σε αυτό το τμήμα του νομού πριν τα όρια με τον νομό Καρδίτσας. Βρίσκεται στις νοτιοανατολικές υπώρειες της κορυφής «Κοκκινόλακκος» (1.750 μ.), στις όχθες του Αχελώου και σε μέσο σταθμικό υψόμετρο 600. Απέχει 74 χλμ. περίπου ΒΑ. της Άρτας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 ως *Κονάτσια* και προσαρτήθηκε στην κοινότητα Πηγών του νομού Άρτας. Το 1973 μετονομάστηκε σε *Αηδονιά*. Με το ΦΕΚ 244Α - 04/12/1997 αποσπάστηκε από την κοινότητα Πηγών και προσαρτήθηκε στον δήμο Τετραφυλίας. Με το ΦΕΚ 87Α - 07/06/2010 αποσπάστηκε από τον δήμο Τετραφυλίας και προσαρτήθηκε στον δήμο Γεωργίου Καραϊσκάκη.

## Αξιοθέατα
*Τα απομεινάρια της γέφυρας του Κοράκου, απέναντι από τον οικισμό. Κάποτε υπήρξε το μεγαλύτερο μονότοξο γεφύρι των Βαλκανίων. Είχε άνοιγμα τόξου 45 μ. και ύψος 25 μ. και ένωνε τις Πηγές Άρτας με το Πετρωτό Καρδίτσας. Κτίστηκε στις αρχές του 16ου αιώνα και καταστράφηκε κατά τη διάρκεια του Εμφυλίου Πολέμου, το 1949. Τα τελευταία χρόνια καταβάλλονται προσπάθειες για να ξανακτιστεί
*Ο ναός της Αγίας Παρασκευής, σε περίοπτη θέση, βορειοδυτικά του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1989, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Γρηγόριος (Μητροπολίτης Ναυπλίας)

μικρογραφία|Προτομή Γρηγορίου (Καλαμαρά)
**Γρηγόριος, Μητροπολίτης Ναυπλίας** (Αλαγονία της Καλαμάτας, 1769 μ.Χ - Τρίπολη, 18 Σεπτεμβρίου 1821). Ήταν Έλληνας, Μητροπολίτης Άργους και Ναυπλίου και αργότερα μυήθηκε στη Φιλική Εταιρεία, με έντονη δραστηριότητα στην εισδοχή νέων μέλων. Διαδραμάτισε καθοριστικό ρόλο στην Ελληνική Επανάσταση του 1821.

## Πρώτα χρόνια
Ο Γρηγόριος καταγόταν από τη Σίτσοβα Λακωνίας. Μυήθηκε στη Φιλική Εταιρεία το 1819 από τον Δανιήλ Παμπούκη, ηγούμενο της Μονής του Βράχου Νεμέας.  
## Προσωπική ζωή

Όταν άρχισε η Επανάσταση, τον έκλεισαν μαζί με τους άλλους, στα υπόγεια του Μεγάλου Σαραγιού της Τρίπολης. Έμεινε εκεί κλεισμένος από τον Μάρτιο μέχρι τον Σεπτέμβριο του 1821. Οι Τούρκοι μετά την πανωλεθρία τους στη μάχη της Γράνας (Αύγουστος 1821), βρέθηκαν σε απελπιστική κατάσταση και προσπάθησαν να κάνουν συμφωνία με τους Έλληνες. Έβγαλαν τον Γρηγόριο και τους άλλους από τα υπόγεια. Αυτό ήταν ακόμα χειρότερο, γιατί είχε διαδοθεί μεταξύ τους μια λοιμική νόσος, η οποία άρχισε να καταβάλει τους αδυνατισμένους και υποσιτισμένους ομήρους. Μετά τις 14 Σεπτεμβρίου άρχισαν να τους απελευθερώνουν. Ο Γρηγόριος καταβεβλημένος από την αρρώστια πέθανε καθώς τον μετέφεραν στο Άργος.

Οι Τούρκοι κάλεσαν στην Τρίπολη προύχοντες και αρχιερείς, μαζί πήγαν ο Γρηγόριος και Ιωάννης Περούκα. Εκεί συνελήφθη και πέθανε στη φυλακή, από τις κακουχίες στις 18 Σεπτεμβρίου 1821, πέντε ημέρες πριν από την άλωση της Τρίπολης από τους Έλληνες. Ο λαός της Αργολήδας για να τον τιμήσει ονόμασε μια οδό από το όνομά του, αλλά και έφτιαξε το 1967 και μια προτομή που τοποθετήθηκε αριστερά της δυτικής εισόδου του Καθεδρικού Ιερού Ναού Αγίου Πέτρου.

## Έργο στην Ελληνική Επανάσταση
Ο Γρηγόριος ως Φιλικός, βοηθησε πολύ την επανάσταση και ενέταξε στη Φιλική Εταιρεία, σημαντικές προσωπικότητες της εποχής, όπως τον Ιωάννη Ιατρού και τους αδελφούς Παπαλεξοπούλου στο Ναύπλιο, τον Ιωάννη Περούκα, τον Σταμάτη Αντωνόπουλο, τους αδελφούς Βλάσση στο Άργος, τον Ιερέα Γεώργιο Βελίνη στο Πλατανίτι, τον Θεοδόσιο Μπούσκο στο Τζαφέραγα, τον Γεώργιο Κακάνη στο Χώνικα και τον αρχιδιάκονό του Αθανάσιο Σολιώτη, τον Ιερέα παπα – Κωσταντή στον Αχλαδόκαμπο.

Στις αρχές Μαρτίου του 1821, το μυστικό της επικείμενης Επανάστασης προδόθηκε από κάποιο Τριπολιτσιώτη προεστό ονόματι Κουγιά. Στην Τρίπολη δεν υπήρχε Πασάς, αλλά ένας Καϊμακάμης, δηλαδή προσωρινός αντικαταστάτης. Εκείνος ως μέτρο πρόληψης, ζήτησε από όλους τους δεσποτάδες και τους προεστούς της Πελοποννήσου να συγκεντρωθούν στην Τρίπολη. Δεν πήγαν όλοι. Ο Γρηγόριος πήγε αν και ήταν γνώστης όλων των μυστικών της Φιλικής Εταιρείας. Πήγε συνειδητά να τους καθησυχάσει, γιατί φοβόταν ότι οι Τούρκοι μπορούσαν εύκολα να αφανίσουν όλους τους χριστιανούς του Άργους.

## Παραπομπές


Κατηγορία:Αγωνιστές του 1821
Κατηγορία:Μητροπολίτες Αργολίδος
Ομοσπονδιακό Παλάτι της Ελβετίας

[μικρογραφία|300x300εσ| Βόρεια πρόσοψη του Ομοσπονδιακού Παλατιού στη [Βέρνη]]
Το **Ομοσπονδιακό Παλάτι** **της Ελβετίας** ( ,  ,    , Romansh ,  ) είναι κτίριο στη Βέρνη που στεγάζει την Ελβετική Ομοσπονδιακή Συνέλευση (νομοθετικό σώμα) και το Ομοσπονδιακό Συμβούλιο. Έχει συνολικό μήκος πάνω από 300 μέτρα και αποτελείται από το κεντρικό κτίριο συνελεύσεων και δύο πτέρυγες (ανατολική και δυτική) που στεγάζει κυβερνητικά τμήματα και μια βιβλιοθήκη. Το όνομα στα γερμανικά και στη ρομανσική γλώσσα σημαίνει "ομοσπονδιακό σπίτι", ενώ τα γαλλικά και ιταλικά ονόματα μεταφράζονται και τα δύο σε "Ομοσπονδιακό παλάτι". Η λατινική λέξη *[[κουρία|curia]]* προέρχεται από την Αρχαία Ρώμη και αρχικά σήμαινε  συνέλευση και αργότερα χρησιμοποιήθηκε για το μέρος όπου συνεδρίαζε η Ρωμαϊκή Σύγκλητος, και οι δύο έννοιες σχετίζονται με το Ομοσπονδιακό Παλάτι.

## Ιστορία
Το κτίριο σχεδιάστηκε από τον αρχιτέκτονα Χανς Αούερ και κατασκευάστηκε μεταξύ του 1894 και 1902 από 173 ελβετικές εταιρείες και 33 Ελβετούς σχεδιαστές. Τα εγκαίνιά του έγιναν την 1η Απριλίου 1902. Το συνολικό κόστος, εκείνη την εποχή, ήταν 7.198.000 ελβετικά φράγκα .

## Συλλογή

Αρχείο:Swiss Federal Palace from South.jpg|Το Ομοσπονδιακό Παλάτι από το Νότο, με δυτικές και ανατολικές πτέρυγες
Αρχείο:Bundeshaus 1128.jpg|Η νότια πλευρά του Ομοσπονδιακού Παλατιού, με τον ποταμό Άαρ σε πρώτο πλάνο
Αρχείο:Bundeshaus Kuppelhalle Uebersicht.jpg|Η κεντρική αίθουσα με τρούλο
Αρχείο:Three Confederates.jpg|Οι Τρεις Συνομοσπονδίες
Αρχείο:Federalpalace-dome.jpg|Θόλος του Ομοσπονδιακού Παλατιού. Το όνομα *Jura* μπορεί να διαβαστεί στο κάτω μέρος της εικόνας, υποδεικνύοντας πού τοποθετήθηκε το εθνόσημο του καντονίου του Ιούρα μετά την απόσχιση από τη Βέρνη το 1979
Αρχείο:Bundeshaus Wandelhalle.jpg|Το *Salle des pas Perdus*
Αρχείο:Nationalratssaal mit Dach.jpg|Η αίθουσα του Εθνικού Συμβουλίου (και της Ενωμένης Ομοσπονδιακής Συνέλευσης )
Αρχείο:Staenderatssaal-17-g.jpg|Επιμελητήριο του Συμβουλίου των Κρατών
Αρχείο:Bundeshaus West Vestibül und Vorzimmer.jpg|Μέσα στη δυτική πτέρυγα του κτιρίου
Αρχείο:Sitzungszimmer SVP.jpg|Αίθουσα συνεδριάσεων πολιτικών κομμάτων
Αρχείο:Bern Parliament Plaza Flagged Moon 2019-09-14 00-02.jpg|Πλήρεις σημαίες κατά τη διάρκεια της κρατικής επίσκεψης
Αρχείο:Bern Parliament Pediment Inscription 2019-09-14 00-09.jpg|Αέτωμα με επιγραφή και αλληγορικό γλυπτό
Αρχείο:Stauffacherin - Denkmal im Bundeshaus Bern (cropped).jpg|Άγαλμα του Stauffacherin στην αίθουσα του Εθνικού Συμβουλίου


## Δείτε επίσης

* Ομοσπονδιακή Πλατεία της Βέρνης

## Παραπομπές

## Εξωτερικοί σύνδεσμοι

* 
* 

Κατηγορία:Κυβέρνηση της Ελβετίας
Κατηγορία:Ελβετία
Κατηγορία:Βέρνη
Βίκι Χάρτζλερ

Η **Βίκι Τζο Χάρτζλερ** (αγγλικά: *Vicky Jo Hartzler* née *Zellmer*, 13 Οκτωβρίου 1960), είναι Αμερικανίδα πολιτικός και πρώην εκπαιδευτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 4η περιφέρεια της πολιτείας του Μιζούρι από τον Ιανουάριο του 2011. Είναι μέλος του Ρεπουμπλικανικού Κόμματος. 

Προηγουμένως, υπηρέτησε ως Μέλος της πολιτειακής Βουλής των Αντιπροσώπων του Μιζούρι από την 124η περιφέρεια, από το 1995 έως το 2001. 

Εξελέγη πρώτη φορά στο Κογκρέσο των Ηνωμένων Πολιτειών, στις εκλογές του 2010, νικώντας τον τότε εν ενεργεία Δημοκρατικό βουλευτή Άικ Σκέλτον, με ποσοστό 50.4% έναντι 45.1%. Επανεξελέγη το 2012, το 2014, το 2016, το 2018 και το 2020. Η περιφέρεια της Χάρτζλερ, περιλαμβάνει ένα σημαντικό τμήμα του κεντροδυτικού Μιζούρι, που εκτείνεται από την Κολούμπια έως τα προάστια του Κάνσας Σίτι. 

Τον Ιούνιο του 2021, ανακοίνωσε ότι δεν θα είναι υποψήφια για επανεκλογή στη Βουλή των Αντιπροσώπων, προκειμένου να θέσει υποψηφιότητα για την κενή έδρα της Γερουσίας, που θα προκύψει από την αφυπηρέτηση του Ρεπουμπλικανού Γερουσιαστή Ρόι Μπλαντ, στις εκλογές της Γερουσίας των Ηνωμένων Πολιτειών του 2022.

## Βιογραφία
Η Βίκι Ζέλμερ, γεννήθηκε τον Οκτώβριο του 1960 στο Άρτσι (μια μικρή πόλη έξω από το Κάνσας Σίτι) του Μιζούρι των Ηνωμένων Πολιτειών, όπου και μεγάλωσε. Αποφοίτησε από το Λύκειο "Archie High School" το 1979. Σπούδασε Παιδαγωγικά στο Πανεπιστήμιο του Μιζούρι, και έλαβε πτυχίο (BS) το 1983 με διάκριση. Το 1992, έλαβε μεταπτυχιακό δίπλωμα (MS) πάνω στην Εκπαίδευση, από το Πανεπιστήμιο του Κεντρικού Μιζούρι.

Εργάστηκε ως καθηγήτρια οικιακής οικονομίας στη δευτεροβάθμια εκπαίδευση στο Μιζούρι, για 11 χρόνια, προτού ασχοληθεί με την πολιτική. 

### Προσωπική ζωή
Είναι παντρεμένη με τον Λόυελ Χάρτζλερ. Από το 2000, έχουν υιοθετήσει μια κόρη. Διαμένουν στο Χάρισονβιλ του Μιζούρι (προάστιο του Κάνσας Σίτι). Ασπάζεται τον Ευαγγελικό Χριστιανισμό.

## Παραπομπές


## Εξωτερικοί σύνδεσμοι
* 

Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Μιζούρι (πολιτεία)
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί εκπαιδευτικοί
Έθνος (προσωποποίηση)

[δεξιά|μικρογραφία| Η [Βρετανία (προσωποποίηση)|Βρετανία χέρι-χέρι με τον Θείο Σαμ συμβολίζει τη βρετανοαμερικανική συμμαχία στον Α' Παγκόσμιο Πόλεμο .]]
[μικρογραφία| ''Iudaea Capta'', "Κατακτημένη [Ιουδαία ", αναμνηστικό νόμισμα που εκδόθηκε από τον Ρωμαίο αυτοκράτορα Βεσπασιανό (αριστερά) μετά τον Ιουδαϊκό πόλεμο]]
Ως **προσωποποίηση του Έθνους **  θεωρείται η ανθρωπόμορφη προσωποποίηση της έννοιας της χώρας ή του έθνους της, για λόγους συμβολικούς.
 
Παραδείγματα προσωποποιήσεων της Θεάς της Ελευθερίας περιλαμβάνουν τη Μαριάν, το Άγαλμα της Ελευθερίας  και πολλά παραδείγματα νομισμάτων των Ηνωμένων Πολιτειών. Ένα άλλο αρχαίο μοντέλο ήταν η Ρόμα, μια γυναικεία θεότητα που προσωποποίησε την πόλη της Ρώμης και ευρύτερα, το ρωμαϊκό κράτος, και που αναβίωσε τον 20ο αιώνα ως η προσωποποίηση της «Νέας Ρωμαϊκής Αυτοκρατορίας» του Μουσολίνι. 
Παραδείγματα προσωποποίησης της έννοιας του πολίτη εκτός από το ίδιο το έθνος είναι οι Τζον Μπουλ και ο Θείος Σαμ.

## Δείτε επίσης

* Ελλάς (προσωποποίηση)
* Βασίλισσα Ευρώπη (προσωποποίηση)

## Παραπομπές


Κατηγορία:Εθνική προσωποποίηση
Κατηγορία:Εθνικά σύμβολα
Κέιτι Μπριτ

Η **Κέιτι Μπόιντ Μπριτ** (αγγλικά: *Katie Britt* née *Boyd*, 3 Φεβρουαρίου 1982), είναι Αμερικανίδα πολιτικός, δικηγόρος και πρώην σύμβουλος επιχειρήσεων, που υπηρετεί ως Γερουσιαστής των Ηνωμένων Πολιτειών για την πολιτεία της Αλαμπάμα, από τον Ιανουάριο του 2023. Είναι μέλος του Ρεπουμπλικανικού Κόμματος.    

Προηγουμένως, διετέλεσε ως Πρόεδρος και Διευθύνουσα Σύμβουλος του Επιχειρηματικού Συμβουλίου της Αλαμπάμα.  

Στις προκριματικές εκλογές του Ιουνίου του 2022, κέρδισε το χρίσμα του Ρεπουμπλικανικού Κόμματος, με εσωκομματικό αντίπαλο τον βουλευτή Μο Μπρούκς, και ήταν υποψήφια και νικήτρια στις γενικές εκλογές του Νοεμβρίου.  

Είναι η πρώτη εκλεγμένη γυναίκα Γερουσιαστής των Ηνωμένων Πολιτειών από την πολιτεία της Αλαμπάμα, και η δεύτερη στην ιστορία της πολιτείας. Επίσης, είναι το νεότερο ηλικιακά μέλος στους Ρεπουμπλικανούς γερουσιαστές.   

## Βιογραφία
Η Κέιτι Ελίζαμπεθ Μπόιντ, γεννήθηκε τον Φεβρουάριο του 1982 στο Εντερπράιζ της Αλαμπάμα των ΗΠΑ. Αποφοίτησε από το Λύκειο του "Hillcrest Elementary School" το 2000. Σπούδασε Πολιτικές Επιστήμες και Δημόσια Διοίκηση στο Πανεπιστήμιο της Αλαμπάμα, απ'όπου έλαβε πτυχίο (BA) το 2004. Στη συνέχεια, σπούδασε Νομική στη Νομική Σχολή του Πανεπιστημίου της Αλαμπάμα, λαμβάνοντας πτυχίο (JD) το 2013. 

Έχει εργαστεί στο παρελθόν ως βοηθός, ως εκπρόσωπος και ως προσωπάρχης του Γερουσιαστή Ρίτσαρντ Σέλμπι. Επίσης, έχει εργαστεί ως δικηγόρος στην εταιρεία "Butler Snow LLP". Από το 2018 έως το 2021, διατέλεσε ως Πρόεδρος και Διευθύνουσα Σύμβουλος του Επιχειρηματικού Συμβουλίου της Αλαμπάμα (BCA). 

Τον Ιούνιο του 2021, ανακοίνωσε την υποψηφιότητά της για το χρίσμα του Ρεπουμπλικανικού Κόμματος, για την κενή θέση που θα προκύψει από την αφυπηρέτηση και συνταξιοδότηση του εν ενεργεία Γερουσιαστή από την Αλαμπάμα Ρίτσαρντ Σέλμπι, στις εκλογές του 2022. Στις 21 Ιουνίου 2022, σε μία επαναληπτική προκριματική εκλογή για ανάδειξη υποψηφίου του Ρεπουμπλικανικού Κόμματος, κατάφερε και κέρδισε τον ομοσπονδιακό βουλευτή Μο Μπρουκς.

Είναι παντρεμένη με τον πρώην ποδοσφαιριστή του NFL Γουέσλι Μπριτ, με τον οποίο έχουν αποκτήσει μαζί 2 παιδιά. Διαμένει στο Μοντγκόμερι της Αλαμπάμα. Ασπάζεται τον Ρωμαιοκαθολικό Χριστιανισμό. 

## Παραπομπές


Κατηγορία:Γερουσιαστές των ΗΠΑ
Κατηγορία:Αλαμπάμα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί επιχειρηματίες
Κατηγορία:Αμερικανοί δικηγόροι
Κατηγορία:Αμερικανοί πολιτικοί
__ΕΥΡΕΤΗΡΙΟ__
Εκκλησία του Αρχαγγέλου Αγίου Μιχαήλ (Μπρουνάρι)

Η **Εκκλησία του Αρχαγγέλου Αγίου Μιχαήλ** είναι γοτθική, ξύλινη εκκλησία του 18ου αιώνα στο χωριό Μπρουνάρι στην Πολωνία, η οποία μαζί με διάφορα τσέρκβα έχει χαρακτηριστεί ως μέρος των ξύλινων τσέρκβα της περιοχής των Καρπαθίων στην Πολωνία και την Ουκρανία της UNESCO.

## Ιστορία
Το πρώτο τσέρκβα στο Μπρουνάρι χτίστηκε το 1616, όταν ιδρύθηκε μια ενορία της Ένωσης του Μπρεστ στο χωριό. Ένα νέο τσέρκβα χτίστηκε το 1653, ενώ το σημερινό τον 18ο αιώνα. Το 1831, το τσέρκβα ανακατασκευάστηκε και επεκτάθηκε. Το παλιό τέμπλο συνδέθηκε με τον κυρίως ναό, προσθέτοντας ένα νέο ναό, που περιβάλλεται από τρεις τοίχους, με ολόκληρο το τσέρκβα καλυμμένο με νέα στέγη. Μετά την Επιχείρηση Βιστούλας, το τσέρκβα μετατράπηκε σε Ρωμαιοκαθολική εκκλησία.

## Παραπομπές



Κατηγορία:Μνημεία Παγκόσμιας Κληρονομιάς στην Πολωνία
Κατηγορία:Ξύλινες εκκλησίες στην Πολωνία
Λόφος (μυθιστόρημα)

Ο ***Λόφος*** (γαλλικός τίτλος: *Colline*) είναι μυθιστόρημα του Ζαν Ζιονό που εκδόθηκε το 1929.
Είναι το πρώτο μυθιστόρημα του συγγραφέα, που έγραψε σε ηλικία 34 ετών, και το πρώτο από την «Τριλογία του Παν». Τα επόμενα δύο μυθιστορήματα είναι *Ένας από τους Μπωμύν (Un de Baumugnes* επίσης το 1929 και *Ανάρρωση* (*Regain*) το 1930.

## Υπόθεση
Η ιστορία διαδραματίζεται σε ένα μικρό χωριό που αναδύεται στη σκιά ενός λόφου, στα μισά του δρόμου ανάμεσα σε μια πεδιάδα με σιτοχώραφα και μια μεγάλη έκταση εκτάσεων με λεβάντα. Εκεί κατοικούν δώδεκα άνθρωποι, συγκεντρωμένοι σε τέσσερα σπίτια με ανθισμένες ορχιδέες που βρίσκονται γύρω από τη βρύση του χωριού.

Το μυθιστόρημα ξεκινά με την εμφάνιση στο χωριό ενός αγριογούρουνου, το οποίο οι κάτοικοι προσπαθούν να σκοτώσουν αλλά καταφέρνει να ξεφύγει.

Αργότερα, όταν η βρύση του χωριού, που τροφοδοτούσε τους κατοίκους από παλιά, στέρεψε, όλα άρχισαν να πηγαίνουν στραβά. Συγχρόνως, ο πιο ηλικιωμένος του χωριού, ο Ζανέ, παράλυτος και κατάκοιτος, αρχίζει να μιλάει με τρόπο δυσνόητο. Σύντομα, οι άλλοι κάτοικοι αρχίζουν να σκέφτονται ότι ο Ζανέ, που έχει παρακολουθήσει και ακούσει τη φύση για πολύ καιρό, έχει μάθει πολλά μυστικά της και αναμφίβολα γνωρίζει τα μυστήριά της, είναι η πηγή των συμφορών τους. Σε λίγο, εκτός από τη στερεμένη βρύση, ένα κοριτσάκι αρρωσταίνει και μια φωτιά σχεδόν καταστρέφει τον οικισμό.

Οι ντόπιοι είναι βέβαιοι πλέον ότι ο Ζανέ κυβερνά τη φύση και είναι υπεύθυνος για τις κακοτυχίες που έχουν συμβεί στο χωριό και αποφασίζουν να τον σκοτώσουν για να απαλλαγούν από τις κατάρες του. Πριν δράσουν, ο Ζανέ πεθαίνει από φυσικά αίτια.

Το μυθιστόρημα τελειώνει με μια νέα εμφάνιση του αγριογούρουνου. Αυτή τη φορά, καταφέρνουν να το σκοτώσουν. 

## Σχόλια
Στον *Λόφο*, ο Ζαν Ζιονό, ένας από τους σημαντικότερους μυθιστοριογράφους της Γαλλικής λογοτεχνίας του 20ού αιώνα, αναδεικνύει με πλούσια και δυνατή γλώσσα τους βαθείς δεσμούς που συνδέουν τους αγρότες με τη φύση.

Ο Ζιονό, σ' αυτό το πρώτο του μυθιστόρημα, χρησιμοποίησε μια νέα μορφή γραφής χρησιμοποιώντας τη γλώσσα των χωρικών. Αυτήν την τεχνοτροπία θα συνεχίσει στα δύο βιβλία που θα ολοκληρώσουν την *Τριλογία του Παν*: *Ένας από τους Μπωμύν* και *Ανάρρωση*. Ως αφηγηματικό τρόπο της μυθοπλασίας εφαρμόζει έναν ιδιότυπο ρεαλισμό: στα ρεαλιστικά γεγονότα παρεμβάλλεται η παράλογη ερμηνεία των χαρακτήρων και το υπερφυσικό. 

Οι υπόγειες δυνάμεις της φύσης είναι έντονα παρούσες στον *Λόφο* και συμβολίζουν τον θεό Πάνα. Η περιπέτεια που διαδραματίζεται στο μικρό χωριό των 4 σπιτιών στο λόφο μπορεί να εξηγηθεί, κατ' επιλογή του αναγνώστη, ότι προέρχεται από την ανωτερότητα της φύσης (η υπέρτατη θεότητα > πανθεϊσμός) ή από μια απλή αλυσίδα συμπτώσεων που μπορεί να εξηγηθεί. Ο Ζιονό, οικειοθελώς, δεν αφαιρεί αυτή την ασάφεια και διατηρεί τη γοητεία αυτού του μυστηρίου που παρουσιάζει με ποιητικό και σχεδόν ονειρικό τρόπο.

## Παραπομπές

 
Κατηγορία:Γαλλικά μυθιστορήματα
Κατηγορία:Μυθιστορήματα του 1929
Εκκλησία του Αγίου Ιακώβου (Ποβρόζνικ)

Η **Εκκλησία του Αγίου Ιακώβου** είναι γοτθική, ξύλινη εκκλησία στο χωριό Ποβρόζνικ στη νότια Πολωνία. Χρονολογείται από τον 17ο ή 18ο αιώνα. Μαζί με διάφορα άλλα τσέρκβα έχει χαρακτηριστεί ως μέρος των ξύλινων τσέρκβα της περιοχής των Καρπαθίων στην Πολωνία και την Ουκρανία της UNESCO.

## Ιστορία
Το τσέρκβα στο Ποβρόζνικ υπάρχει περίπου από το 1600, αλλά μόνο ένα μέρος της προηγούμενης δομής παραμένει, τοποθετημένο στο σκευοφυλάκιο του σημερινού τσέρκβα. Η αρχιτεκτονική του σημερινού τσέρκβα κατασκευάστηκε μεταξύ του 17ου και του 18ου αιώνα, με μια μεγάλη ανακατασκευή το 1813. Το τσέρκβα μεταφέρθηκε από την προηγούμενη θέση του λόγω του κινδύνου που εγκυμονούσαν οι πλημμύρες και στη συνέχεια επεκτάθηκε. Μετά την Επιχείρηση Βιστούλας το τσέρκβα μετατράπηκε σε Ρωμαιοκαθολική εκκλησία.

## Παραπομπές



Κατηγορία:Μνημεία Παγκόσμιας Κληρονομιάς στην Πολωνία
Κατηγορία:Ξύλινες εκκλησίες στην Πολωνία
Άλογο Σοκόλσκι

εναλλ.=|μικρογραφία|250x250εσ|Άλογο Σοκόλσκι
Το **άλογο Σοκόλσκι** (, ) είναι πολωνική φυλή αλόγου μεταφοράς. Πήρε το όνομά του από την πόλη και το Πόβιατ Σοκούουκα, κοντά στο Μπιαουίστοκ στη βορειοανατολική Πολωνία, όπου εκτράφηκε για πρώτη φορά τη δεκαετία του 1920. Προέρχεται από διασταύρωση ντόπιων πολωνικών φοράδων ψυχρόαιμου τύπου με εισαγόμενα βελγικά άλογα και άλογα Αρντέν. Βρίσκεται κυρίως στα βοεβοδάτα Λούμπλιν και Ποντλάσκιε. Το συνηθισμένο χρώμα του τριχώματος είναι καστανό.

## Παραπομπές


## Περαιτέρω ανάγνωση
* Jan Nozdryn-Płotnicki (1966). *Koń sokólski* (στα πολωνικά). Βαρσοβία: Państwowe Wydaw. Rolnicze i Leśne.
* Tadeusz Gajdzis (2008). *Koń sokólski: natura – chwała – legenda* (στα πολωνικά). Μπιαουίστοκ: Agencja Wydawniczo–Edytorska EkoPress. ISBN&nbsp;.

Κατηγορία:Φυλές αλόγων
Κατηγορία:Φυλές αλόγων πολωνικής προέλευσης
Παραπληγία

Η **παραπληγία** είναι μια βλάβη στην κινητική ή αισθητηριακή λειτουργία των κάτω άκρων. Συνήθως προκαλείται από τραυματισμό του νωτιαίου μυελού ή συγγενή πάθηση που επηρεάζει τα νευρικά (εγκεφαλικά) στοιχεία του σπονδυλικού σωλήνα. Η περιοχή του σπονδυλικού σωλήνα που προσβάλλεται στην παραπληγία είναι είτε η θωρακική, η οσφυϊκή ή η ιερή περιοχή. Εάν επηρεάζονται τέσσερα άκρα από παράλυση, ο σωστός όρος είναι τετραπληγία. Εάν επηρεάζεται μόνο ένα άκρο, ο σωστός όρος είναι μονοπληγία. Η σπαστική παραπληγία είναι μια μορφή παραπληγίας που ορίζεται από τη σπαστικότητα των προσβεβλημένων μυών και όχι από τη χαλαρή παράλυση.

Η Αμερικανική Εταιρεία Κακώσεων Νωτιαίου Μυελού ταξινομεί τη σοβαρότητα του τραυματισμού του νωτιαίου μυελού με τον ακόλουθο τρόπο. ASIA A είναι η πλήρης απώλεια της αισθητηριακής λειτουργίας και των κινητικών δεξιοτήτων κάτω από τον τραυματισμό. Η ASIA B έχει κάποια αισθητηριακή λειτουργία κάτω από το επίπεδο του τραυματισμού, αλλά όχι κινητική λειτουργία. Στην ASIA C, υπάρχει κάποια κινητική λειτουργία κάτω από το επίπεδο τραυματισμού, αλλά οι μισοί μύες δεν μπορούν να κινηθούν ενάντια στη βαρύτητα. Στην ASIA D, περισσότεροι από τους μισούς μύες κάτω από το επίπεδο τραυματισμού μπορούν να κινηθούν ενάντια στη βαρύτητα. Το ASIA E είναι η αποκατάσταση όλης της νευρολογικής λειτουργίας.

Τα άτομα με παραπληγία μπορεί να ποικίλλουν ως προς το επίπεδο αναπηρίας τους, με αποτέλεσμα η αντιμετώπισή τους να διαφέρει από περίπτωση σε περίπτωση. Η αποκατάσταση στοχεύει να βοηθήσει τον ασθενή να ανακτήσει όσο το δυνατόν περισσότερη λειτουργικότητα και ανεξαρτησία. Η φυσιοθεραπεία μπορεί να βοηθήσει στη βελτίωση της δύναμης, του εύρους κίνησης, των διατάσεων και των δεξιοτήτων μεταφοράς. Οι περισσότεροι παραπληγικοί εξαρτώνται από αναπηρικό καροτσάκι ως μέσο μεταφοράς. Οι δραστηριότητες της καθημερινής ζωής (ADL) μπορεί να είναι αρκετά δύσκολες στην αρχή για όσους έχουν τραυματισμό νωτιαίου μυελού. Με τη βοήθεια φυσιοθεραπευτών και εργοθεραπευτών, τα άτομα αυτά μπορούν να μάθουν νέες δεξιότητες και να προσαρμόσουν τις προηγούμενες για να μεγιστοποιήσουν την ανεξαρτησία τους, ζώντας συχνά ανεξάρτητα μέσα στην κοινότητα.

Τα οσφρητικά κύτταρα  έχουν μεταμοσχευθεί με επιτυχία στον νωτιαίο μυελό του Πολωνού Ντάρεκ Φίντικα, ο οποίος έπεσε θύμα επίθεσης με μαχαίρι που τον άφησε παραπληγικό το 2010. Το 2014, ο Φίντικα υποβλήθηκε σε πρωτοποριακή χειρουργική επέμβαση στη σπονδυλική στήλη που χρησιμοποίησε μοσχεύματα νεύρων, από τον αστράγαλό του, για να «γεφυρώσει το χάσμα» στον κομμένο νωτιαίο μυελό του και οσφρυτικά για την τόνωση των κυττάρων του νωτιαίου μυελού. Τα οσφρυτικά κύτταρα στη συνέχεια εγχύθηκαν πάνω και κάτω από τον εξασθενημένο νωτιαίο ιστό. Ο Φιντικα ανέκτησε την αισθητηριακή και κινητική λειτουργία στα κάτω άκρα του, κυρίως στο πλάι των μεταμοσχευμένων κυττάρων.  Οι μαγνητικές τομογραφίες υποδηλώνουν ότι το κενό στο νωτιαίο μυελό του έχει κλείσει. Πιστεύεται ότι είναι ο πρώτος άνθρωπος στον κόσμο που ανακτά την αισθητηριακή λειτουργία μετά από πλήρη τομή των νωτιαίων νεύρων.

## Παραπομπές


Κατηγορία:Νευρολογικές παθήσεις
Εκκλησία της Αγίας Παρασκευής (Κφιάτον)

Η **Εκκλησία της Αγίας Παρασκευής** είναι γοτθική, ξύλινη εκκλησία του 19ου αιώνα στο χωριό Κφιάτον στην Πολωνία, η οποία μαζί με διάφορες άλλα τσέρκβα έχει χαρακτηριστεί ως μέρος των ξύλινων τσέρκβα της περιοχής των Καρπαθίων στην Πολωνία και την Ουκρανία της UNESCO.

## Ιστορία
Το τσέρκβα χτίστηκε στο δεύτερο μισό του 17ου αιώνα. Η ημερομηνία ολοκλήρωσης του τσέρκβα χρονολογήθηκε το 1700. Ο πύργος χτίστηκε το 1743. Η ημερομηνία ολοκλήρωσης του τσέρκβα βρέθηκε σε έναν από τους ξύλινους κίονες του πλαισίου. Ωστόσο, αυτή η ημερομηνία θα μπορούσε να σχετίζεται με την ανακαίνιση του παλιού πύργου. Ο πύργος του τσέρκβα θεωρείται ο παλαιότερος πύργος που χτίστηκε στο αρχιτεκτονικό στυλ της λέμκικης εκκλησίας. Μετά την Επιχείρηση Βιστούλας, το τσέρκβα μετατράπηκε σε ρωμαιοκαθολική εκκλησία, που ανήκε στην ενορία του Ούστσιε Γκορλίτσκιε.

## Παραπομπές



Κατηγορία:Μνημεία Παγκόσμιας Κληρονομιάς στην Πολωνία
Κατηγορία:Ξύλινες εκκλησίες στην Πολωνία
Κατηγορία:Εκκλησίες αφιερωμένες στην Αγία Παρασκευή
Τζάρεντ Τέιλορ

Ο **Σάμιουελ Τζάρεντ Τέιλορ** (αγγλικά: Samuel Jared Taylor) (γενν. 15 Σεπτεμβρίου 1951) είναι Αμερικανός λευκός εθνικιστής και συντάκτης του American Renaissance, ενός διαδικτυακού περιοδικού που προβάλλει αυτού του είδους απόψεις, το οποίο και ίδρυσε ο ίδιος το 1990.

Ο Τέιλορ υπηρετεί επίσης ως πρόεδρος της μητρικής οργάνωσης του American Renaissance, του New Century Foundation, μέσο του οποίου έχουν εκδοθεί πολλά από τα βιβλία του. Είναι πρώην μέλος του συμβουλευτικού συμβουλίου το The Occidental Quarterly και πρώην διευθυντής του National Policy Institute, μιας λευκής εθνικιστικής ομάδας προβληματισμού βασισμένης στη Βιρτζίνια. Επιπρόσθετα, διατελεί μέλος του διοικητικού συμβουλίου και εκπρόσωπος του Council of Concervative Citizens.

Ο Τέιλορ και οι σχετιζόμενες με αυτόν οργανώσεις έχουν κατηγορηθεί ότι προωθούν ρατσιστικές ιδεολογίες από ομάδες κοινωνικών δικαιωμάτων, ειδησεογραφικά μέσα και ακαδημαϊκούς που μελετούν τον ρατσισμό στις Ηνωμένες Πολιτείες.

## Παραπομπές


Κατηγορία:Αμερικανοί συγγραφείς
Κατηγορία:Αμερικανοί πολιτικοί ακτιβιστές
Κατηγορία:Αμερικανοί εθνικιστές
Θανάσιμος

Ο **Θανάσιμος (Νίκος Χατζής)** είναι Έλληνας μουσικός παραγωγός, ράπερ, ηχολήπτης και μπιτμπόξερ. Είναι μέλος των Time zero , **[[Ε-13]]** και των **[[No Hard Feelings]]**. 

Ξεκίνησε από την Καλαμάτα στηρίζοντας την ελληνική hip hop σκηνή από τα 90’s, μετακομίζοντας στον Πειραιά συνεχίζοντας να στηρίζει όλο τον Πειραιά σαν γειτονιά . 

## Βιογραφία
Το 2015, μαζί με τον N.O.E., φτιάξανε το δικό τους μοναδικό στούντιο, με σύγχρονα εργαλεία μουσικής. Μετά από λίγα χρόνια όμως συνέχισε μαζί  με τον **Tiny Jackal** οι οποίοι συνεχίζουν καθημερινά να ασχολούνται με το ραπ. Οι παραγωγές του είναι ιδιαιτέρως γνωστές σε όλη την σκηνή.

Μέχρι και σήμερα, έχει κυκλοφορήσει 2 σόλο άλμπουμ, 1 ΕΡ, 1 Tape, και μία δουλειά "No Hard Feelings".

## Μουσικές συνεργασίες
Έχει συνεργαστεί με πολλούς Έλληνες, και μη, ράπερ, μουσικούς παραγωγούς και τραγουδιστές όπως: Tiny Jackal, Βιολέτα Νταγκάλου, Ultra, HGEMONA$, Maze, N.O.E., Djtwelve, Bafman, LowP, Killah P, TNT, Tozi,  Mistah Rude, Neon, Μέγας, Λόγος Απειλή, Στίγμα Νεολαίος, Noizy, Echosound, Stam και άλλους.

## Δισκογραφία
### Albums
* Θανάσιμος - Το παραμύθι (2007)
* Θανάσιμος - Ένα παιδί ζυγίζει τα άστρα (2019)

### EP's
* Θανάσιμος - Ξεχασμένα στο συρτάρι! (2016)

### Tapes
* Θανάσιμος - The Sick Tape (2017-2018)

### Συνεργατικές δουλειές
* No Hard Feelings - ΑΥΡΙΟ (2020)
* Album Uruk Hai (2022)

## Πηγές και παραπομπές


## Εξωτερικοί σύνδεσμοι
### Κοινωνικά δίκτυα
* Ο Θανάσιμος στο YouTube
* Ο Θανάσιμος στο Facebook
* Ο Θανάσιμος στο Instagram

Κατηγορία:Έλληνες ράπερ
Κατηγορία:Έλληνες τράπερ
Κατηγορία:Έλληνες μουσικοί παραγωγοί
Άγιος Δημήτριος Κορώνης

Ο **Άγιος Δημήτριος Κορώνης** (πιο γνωστό ως **Μπλανέικα** ή **Μπλαναίικα**) είναι εγκαταλελειμμένο χωριό στη Δημοτική Ενότητα Κορώνης, του Δήμου Πύλου - Νέστορος. Απέχει 2 χιλιόμετρα από την Υάμεια, 2,5 χιλιόμετρα από το Ακριτοχώρι και 4 χιλιόμετρα από την Χρυσοκελλαριά.

## Πληθυσμιακή εξέλιξη

## Διοικητικές μεταβολές

## Δείτε επίσης
* Δήμος Κολωνίδων
* Αρκουδόρεμα Αρκαδίας

## Εξωτερικοί σύνδεσμοι
* Αρκουδόρεμα Αρκαδίας, το χωριό των Μπλαναίων που εξαφανίστηκε μέσα στο πράσινο του δάσους (βίντεο στο youtube)
* Γαρζενίκος - Περιοδική έκδοση για την ιστορία και την πολιτιστική κληρονομιά της Ελάτης Αρκαδίας - Τεύχος 1 - Ελάτη, Ιούλιος 2019 (σελ. 372, 373, 601 και 602, από 606))

## Παραπομπές


Κατηγορία:Εγκαταλελειμμένα χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Κορώνης
Κατηγορία:Δήμος Πύλου - Νέστορος
Κατηγορία:Δημοτική Ενότητα Κορώνης
Κατηγορία:Κορώνη
Κατηγορία:Υάμεια
Γερουνδιακό

Στη λατινική γραμματική, **γερουνδιακό** ονομάζεται ρηματικό επίθετο με παθητική σημασία. Σχηματίζεται με το θέμα του ενεστώτα *-ndus* (π.χ. amandus), *-nda, -ndum*. Στα ελληνικά μπορεί να αποδοθεί με την κατάληξη των ρηματικών επιθέτων σε *-τεος*, λ.χ. «πληρωτέο ποσόν», «επιστρεπτέα προκαταβολή».

Στα κλασσικά λατινικά το γερουνδιακό διακρίνεται ως προς τη μορφή και τη λειτουργία από το γερούνδιο και τον ενεστώτα ενεργητικής μετοχής. Στην ύστερη λατινική, οι διαφορές εξαλείφθηκαν σε μεγάλο βαθμό, με αποτέλεσμα η μορφή που προέρχεται από το γερούνδιο ή το γερουνδιακό να λειτουργεί περισσότερο σαν μετοχή. 

## Παραπομπές


Κατηγορία:Ρήματα
Κατηγορία:Λατινική γλώσσα
Λιτότητα

**Λιτότητα** καλείται ένα σύνολο πολιτικοοικονομικών πολιτικών που στοχεύουν στη μείωση των ελλειμμάτων του κρατικού προϋπολογισμού μέσω περικοπών δαπανών, αυξήσεων φόρων ή συνδυασμού και των δύο. Υπάρχουν τρεις κύριοι συνδυασμοί, υψηλότεροι φόροι που στοχεύουν στη χρηματοδότηση των δαπανών όπως η αύξησή τους σε συνδυασμό με τη μείωση των δαπανών και χαμηλότεροι φόροι με χαμηλότερες κρατικές δαπάνες. Τα μέτρα λιτότητας χρησιμοποιούνται συχνά από κυβερνήσεις όταν υπάρχει δυσκολία στον δανεισμό. Τα μέτρα αποσκοπούν στη μείωση του δημοσιονομικού ελλείμματος φέρνοντας τα δημόσια έσοδα πιο κοντά στις δαπάνες. Οι υποστηρικτές αυτών των μέτρων δηλώνουν ότι αυτό μειώνει το ποσό του απαιτούμενου δανεισμού και μπορεί επίσης να επιδείξει τη δημοσιονομική πειθαρχία της κυβέρνησης στους πιστωτές και τους οργανισμούς αξιολόγησης πιστοληπτικής ικανότητας και να κάνει τον δανεισμό ευκολότερο.

Στα περισσότερα μακροοικονομικά μοντέλα, οι πολιτικές λιτότητας μειώνουν τις κρατικές δαπάνες οδηγούν σε αύξηση της ανεργίας βραχυπρόθεσμα. Τα μέτρα επηρεάζουν άμεσα τον δημόσιο τομέα αλλά ο ιδιωτικός δεν μένει ανέπαφος. Η αύξηση τον φόρων οδηγεί στη μείωση της κατανάλωσης μειώνοντας το διαθέσιμο εισόδημα των νοικοκυριών. Αυτό τείνει επίσης να μειώσει την απασχόληση βραχυπρόθεσμα. Οι μειωμένες κρατικές δαπάνες ενδέχεται να μειώσουν την αύξηση του ΑΕΠ βραχυπρόθεσμα, καθώς οι δημόσιες δαπάνες αποτελούν οι ίδιες συστατικό του. Στον απόηχο της Κρίσης του 2008, τα μέτρα λιτότητας σε πολλές ευρωπαϊκές χώρες ακολουθήθηκαν από αύξηση της ανεργίας και επιβράδυνση της αύξησης του ΑΕΠ. Το αποτέλεσμα ήταν η αύξηση των αναλογιών χρέους προς ΑΕΠ παρά τις μειώσεις των δημοσιονομικών ελλειμμάτων.

## Παραπομπές


Κατηγορία:Μακροοικονομική
Κατηγορία:Λογιστική
Κατηγορία:Πολιτική οικονομία
Κατηγορία:Χρηματοοικονομικά
Κατηγορία:Οικονομικά
Κατηγορία:Καπιταλισμός
Σουπίνο

Στη γραμματική, **σουπίνο**  ονομάζεται ρηματικό ουσιαστικό αρσενικού γένους που χρησιμοποιείται σε ορισμένες γλώσσες. Ο όρος απαντάται συχνότερα στα Λατινικά, όπου είναι ένα από τους τέσσερεις ρηματικούς τύπους.

Υπάρχουν δύο σουπίνο, το I (πρώτο) και το II (δεύτερο). Αρχικά ήταν σε πτώση Αιτιατική αλλά υπάρχει και στην Αφαιρετική.

Το πρώτο έχει κατάληξη *-tum* και εξαρτάται από ρήματα κίνησης.

## Παραπομπές


Κατηγορία:Γραμματική
Κατηγορία:Ρήματα
Κατηγορία:Λατινική γλώσσα
Vintage

μικρογραφία|Βραδινό φόρεμα της συλλογής του 1954 του Κριστιάν Ντιόρ. Αποτελεί έκθεμα στο Μουσείο Τέχνης της Ιντιανάπολις.
Ο όρος **vintage** αναφέρεται σε αντικείμενα, συνήθειες και τάσεις μιας άλλης εποχής που έχει σημαντική και αναγνωρίσιμη αξία. Αυτό το στυλ μπορεί να εφαρμοστεί στην εσωτερική διακόσμηση, την ένδυση και άλλους τομείς. 

Υπάρχει διχογνωμία για το τι καθορίζει εάν ένα αντικείμενο είναι vintage. Μερικοί βασίζονται στον ορισμό του οτιδήποτε παλιού και έχει αξία. Ο πιο ευρέως αποδεκτός ορισμός που χρησιμοποιείται είναι οτιδήποτε παλαιότερο σαράντα έτη και νεότερο των εκατό.

Οι όροι vintage, ρετρό και αντίκα χρησιμοποιούνται συχνά εναλλακτικά και έχουν κάποια επικάλυψη, ωστόσο οι λέξεις έχουν διαφορετικές σημασίες. Το ρετρό αναφέρεται σε ένα εμβληματικό στυλ μιας προηγούμενης εποχής. Το Vintage αναφέρεται γενικά σε ένα είδος υλικών υψηλής ποιότητας ή/και χειροτεχνίας, που είναι χαρακτηριστικό μιας συγκεκριμένης χρονικής περιόδου και είναι ηλικίας 40 και 100 ετών. Τέλος, η αντίκα αναφέρεται σε ένα αντικείμενο της προηγούμενης εποχής ή τουλάχιστον 100 ετών.

## Παραπομπές


Κατηγορία:Σχεδιασμός
Κατηγορία:Πολιτιστικές τάσεις
Κατηγορία:Συλλογή
Ζόγια Σλάινινγκ

Η **Ζόγια Σλάινινγκ** (γενν. **Λέλτσουκ**, 6 Σεπτεμβρίου 1961), είναι Γερμανίδα σκακίστρια γεννημένη στην Ουκρανία. Κατέχει τον τίτλο του Διεθνούς Μετρ (IM, 2016).

## Βιογραφικά Στοιχεία
Η Ζ. Σλάινινγκ συμμετείχε έξι φορές στους τελικούς του πρωταθλήματος σκακιού γυναικών της ΕΣΣΔ (1981, 1982, 1986, 1987, 1988, 1989). Το καλύτερο αποτέλεσμα σημειώθηκε το 1986 όταν μοιράστηκε την 4η-5η θέση. Το 1984, στο Τάλιν κέρδισε το Συνδικαλιστικό Πρωτάθλημα Γυναικών της ΕΣΣΔ στο σκάκι. Το 1986 κέρδισε το πρωτάθλημα σκακιού γυναικών της Ουκρανίας. Το 1990 κέρδισε διεθνή τουρνουά σκακιού γυναικών στη Δρέσδη και τη Μόσχα. Μετά τη διάλυση της Σοβιετικής Ένωσης από το 1992 έως το 2000 εκπροσώπησε την Ουκρανία, αλλά από το 2000 εκπροσωπεί τη Γερμανία. Το 1995 κέρδισε ξανά στο τουρνουά της Δρέσδης. Το 2014, κέρδισε το γερμανικό πρωτάθλημα γρήγορου σκακιού γυναικών, αλλά το 2015 στο Μπαντ Βίσζεε ήταν η νικήτρια στο γερμανικό πρωτάθλημα σκακιού γυναικών.

### Αποτελέσματα Σημαντικών Σκακιστικών Τουρνουά
Η Ζ. Σλάινινγκ συμμετείχε δύο φορές στα Διαζωνικά Τουρνουά του Παγκόσμιου Πρωταθλήματος Σκακιού Γυναικών:

Η Ζ. Σλάινινγκ εκπροσώπησε τη Γερμανία σε μία σκακιστική Ολυμπιάδα γυναικών:

Η Ζ. Σλάινινγκ έπαιξε για τη Γερμανία στο Ευρωπαϊκό Ομαδικό Πρωτάθλημα Σκακιού Γυναικών:

Το 1985, της απονεμήθηκε ο τίτλος FIDE Διεθνούς Μετρ Γυναικών (WIM) και έλαβε τον τίτλο FIDE Γυναίκας Γκρανμαίτρ (WGM) δύο χρόνια αργότερα. Το 2016, της απονεμήθηκε ο τίτλος του Διεθνούς Μετρ (IM) της FIDE.

## Παραπομπές


Κατηγορία:Ουκρανοί σκακιστές
Κατηγορία:Γερμανοί σκακιστές
Στράτων Γ΄ Φιλοπάτωρ

Ο **Στράτων Γ΄ Φιλοπάτωρ** ήταν Ινδοέλληνας βασιλιάς ο οποίος βασίλευσε περί το 25 π.Χ. έως το 10 μ.Χ. Είναι γνωστός μόνον από τα κοινά νομίσματα με τον πατέρα του Στράτωνα Β’. Μπορεί να υποσκελίστηκε, από κοινού με τον πατέρα του ή αργότερα ως ανεξάρτητος βασιλιάς, από τους Ινδοσκύθες Βορεινούς Σατράπες, ιδιαίτερα τους Ράζυ και Μπχανταγιάσα, των οποίων τα νομίσματα αντιγράφονταν συχνά. Ο Στράτων ήταν ο τελευταίος από τη γραμμή του Διοδότου και ανεξάρτητος βασιλιάς της ελληνιστικής εποχής που εξουσίασε μετά το θάνατό του το 10 μ.Χ.

## Παραπομπές


Κατηγορία:Έλληνες Βασιλείς Βακτρίας & Ινδίας
Ανεμώνη η χαρίης

[μικρογραφία|Aνεμώνη η χαρίης (''Anemone apennina'' subsp. ''blanda''), [Όλυμπος, Πιερία]]
H **ανεμώνη η χαρίης** ή χαρίεσσα (επιστ. ονομ. *Anemone apennina* subsp. *blanda*) με κοινή ονομασία "ανεμώνη του βουνού" ανήκει στην οικογένεια  Βατραχιοειδή (Ranunculaceae) και αποτελεί είδος της ΝΑ Ευρώπης. Κατανέμεται σ’όλη την Ελλάδα, εκτός από τις Κυκλάδες και την Κρήτη. Προτιμά τα ξέφωτα των ορεινών δασών και διακρίνεται από τα υπόλοιπα είδη του γένους Ανεμώνη (*Anemone*), επειδή φέρει φύλλα βλαστού έμμισχα, διηρημένα, παρόμοια με της βάσης. Τα σέπαλα είναι συνήθως 10-14 και το χρώμα τους φωτεινό κυανό. Το ρίζωμα του είναι κονδυλώδες. Ανθίζει από τον Φεβρουάριο μέχρι και τα μέσα Ιουνίου, ανάλογα με το υψόμετρο.

## Πηγές

* Παπιομύτογλου Β. 2006, Αγριολούλουδα της Ελλάδας.
* Φυτολογία, 2006, Εκδοτική Αθηνών
* Lafranchis T. & Sfikas G. 2001, Flowers of Greece (Vol. II).
* Strid A. 1980, Φυτά του Ολύμπου.
* Strid A. & Tan K. 2002, Flora Hellenica (Vol. 2).

## Εξωτερικοί σύνδεσμοι

*  
*  

Κατηγορία:Ελληνική χλωρίδα
Κατηγορία:Βατραχιοειδή
Καρτ Ποστάλ (αποσαφήνιση)

Το **Καρτ Ποστάλ** (ή **Καρτ ποστάλ**) μπορεί να αναφέρεται:

* Στον ταχυδρομικό όρο καρτ ποστάλ
* Στο μυθιστόρημα της Βικτόρια Χίσλοπ με τίτλο *[[Οι Καρτ Ποστάλ (μυθιστόρημα)|Οι Καρτ Ποστάλ]]* 
* Στην τηλεοπτική σειρά της ΕΡΤ με τίτλο ''Καρτ Ποστάλ

Κατηγορία:Αποσαφήνιση
Νικέμα Γουίλιαμς

Η **Νικέμα Νατάσα Γουίλιαμς** (αγγλικά: *Nikema Natassha Williams*, 30 Ιουλίου 1978), είναι Αμερικανίδα πολιτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 5η περιφέρεια της πολιτείας της Τζόρτζια από τον Ιανουάριο του 2021. Είναι μέλος του Δημοκρατικού Κόμματος. 

Επίσης, διατελεί ως πρόεδρος του Δημοκρατικού Κόμματος στην Τζόρτζια από τον Ιανουάριο του 2019. 

Προηγουμένως, έχει υπηρετήσει ως Μέλος της πολιτειακής Γερουσίας της Τζόρτζια για την 39η περιφέρεια, από το 2017 έως το 2021. 

Η Γουίλιαμς, εξελέγη πρώτη φορά στο Κογκρέσο των Ηνωμένων Πολιτειών, στις εκλογές του 2020, νικώντας την Ρεπουμπλικανή υποψήφιο Άντζελα Στάντον-Κινγκ με ποσοστό 85.2% έναντι 14.8%. Η περιφέρεια, περιλαμβάνει τα 3/4 της πόλης της Ατλάντας. 

## Βιογραφία
Η Νικέμα Γουίλιαμς, γεννήθηκε τον Ιούλιο του 1978 στο Κολόμπους της Τζόρτζια των ΗΠΑ, και μεγάλωσε σε μια μικρή πόλη στα προάστια του Κολόμπους, στο Σμιθς Στέισον της Αλαμπάμα. Αποφοίτησε το Λύκειο "Talladega High School" στην Ταλαντέγκα της Αλαμπάμα, το 1996. Σπούδασε Βιολογία στο Κολλέγιο Ταλαντέγκα, λαμβάνοντας πτυχίο (BS) το 2000 με διάκριση. 

### Προσωπική ζωή
Από το 2002, διαμένει μόνιμα στην Ατλάντα. Η Γουίλιαμς, είναι παντρεμένη με τον Λέσλι Σμολ, πρώην βοηθό του Τζον Λιούις, με τον οποίο έχουν αποκτήσει έναν γιό.

## Παραπομπές


## Εξωτερικοί σύνδεσμοι
* 

Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Τζόρτζια
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αφροαμερικανοί
Κατηγορία:Αφροαμερικανοί ακτιβιστές
Κατηγορία:Αμερικανοί βιολόγοι
__ΕΥΡΕΤΗΡΙΟ__
Γκραν Πρι Μπαχρέιν 2022 (Φόρμουλα 1)

Το **Γκραν Πρι Μπαχρέιν 2022** ήταν ο εναρκτήριος αγώνας για το Παγκόσμιο πρωτάθλημα Φόρμουλα 1 (2022). Διεξήχθη στην πίστα Bahrain International Circuit στην έρημο Σακχίρ στο Μπαχρέιν το τριήμερο 18-20 Μαρτίου 2022.

## Πρόγραμμα τριημέρου

## Ελαστικά

## Συμμετέχοντες και επιλεγμένα ελαστικά

Για το 2022 η Pirelli έχει κάνει μια συγκεκριμένη επιλογή ελαστικών για όλους τους οδηγούς που θα ειναι ίδια για όλους τους αγώνες.

## Ελεύθερα δοκιμαστικά

### Free Practice 1 (FP1)

Στα πρώτα δοκιμαστικά της Παρασκευής, στις 18 Μαρτίου 2022, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 2 (FP2)

Στα δεύτερα δοκιμαστικά της Παρασκευής, στις 18 Μαρτίου 2022, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

### Free Practice 3 (FP3)

Στα τρίτα δοκιμαστικά του Σαββάτου, στις 19 Μαρτίου 2022, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.

## Κατατακτήριες δοκιμές

Οι κατατακτήριες δοκιμές διεξήχθησαν το Σάββατο 19 Μαρτίου 2022 λίγες ώρες μετά το FP3. Την Pole Position κέρδισε ο Σαρλ Λεκλέρ με τον Μαξ Φερστάπεν να συμπληρώνει την 1η σειρά της εκκίνησης.

**Έντονοι χαρακτήρες**&nbsp;- Pole position*Πλάγιοι χαρακτήρες*&nbsp;- Ταχύτερος γύρος κάθε Q

## Αγώνας

### Τελική κατάταξη

&nbsp;– Συμπεριλαμβάνεται και 1 πόντος για τον ταχύτερο γύρο του αγώνα.

**†**&nbsp;- Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.

## Βαθμολογίες μετά τον αγώνα

;Βαθμολογία οδηγών

;Βαθμολογία Κατασκευαστών

* **Σημείωση**: Και στις δύο βαθμολογίες αναγράφονται μόνο οι πέντε πρώτοι.

## Παραπομπές


Κατηγορία:Παγκόσμιο πρωτάθλημα Φόρμουλα 1 το 2022